Baxniintii 8 SOM - Belaayadii Raha - Markaasaa Rabbigu - Bible Gateway\n8 Markaasaa Rabbigu wuxuu Muuse ku yidhi, Fircoon u tag, oo waxaad ku tidhaahdaa, Waxaa Rabbigu leeyahay, Dadkayga sii daa ha tageene inay ii adeegaan. 2 Oo haddii aad diiddo inaad sii daysid, bal hadda ogow, waddankaaga oo dhan waxaan ku soo dayn doonaa rahyo. 3 Oo webiga waxaa ka buuxsami doona rahyo, markaasay waxay tegi doonaan oo geli doonaan gurigaaga, iyo qawladdaada aad seexatid, iyo sariirtaada dusheeda, iyo guryaha addoommadaada oo dhan, iyo dadkaaga dushiisa, iyo foornooyinkaaga dhexdooda, iyo weelashaada wax lagu cajiimo oo dhan; 4 oo rahyadu waxay kor fuuli doonaan adiga, iyo dadkaaga, iyo addoommadaada oo dhanba. 5 Markaasaa Rabbigu wuxuu Muuse ku yidhi, Waxaad Haaruun ku tidhaahdaa, Gacanta adoo ushaada ku haysta ku fidi webiyaasha dushooda, iyo durdurrada dushooda, iyo balliyada dushooda, oo rahyo ku soo daa dalka Masar. 6 Markaasaa Haaruun gacanta ku kor fidiyey biyihii dalka Masar oo dhan, kolkaasaa rahyadii soo baxeen oo qariyeen dalkii Masar. 7 Saaxiriintiina sidaas si le'eg bay yeeleen oo falfalkoodii ku sameeyeen, oo rahyo bay keeneen dalkii Masar. 8 Markaasaa Fircoon wuxuu u yeedhay Muuse iyo Haaruun, oo wuxuu ku yidhi, Rabbiga noo barya inuu rahyada naga qaado aniga iyo dadkaygaba; oo markaasaan dadka sii dayn doonaa inay tagaan oo ay Rabbiga allabari u bixiyaan. 9 Kolkaasaa Muuse wuxuu Fircoon ku yidhi, Adaa amarka leh; goormaan idiin baryaa adiga iyo addoommadaada iyo dadkaaga, iyo in rahyada laga baabbi'iyo adiga iyo guryahaagaba, oo ay ku hadhaan webiga keliya? 10 Markaasuu ku yidhi, Berri. Isaguna wuxuu yidhi, Sidaad u tidhi ha noqoto, bal inaad ogaatid inaanu jirin mid la mid ah Rabbiga ah Ilaahayaga. 11 Oo rahyadu waa ka tegi doonaan adiga iyo guryahaaga, iyo addoommadaada, iyo dadkaagaba, oo waxay ku hadhi doonaan webiga oo keliya. 12 Kolkaasay Muuse iyo Haaruun ka tageen Fircoon; markaasaa Muuse Rabbiga ugu qayshaday wax ku saabsan rahyadii uu ku soo daayay Fircoon. 13 Rabbiguna wuu yeelay siduu Muuse yidhi, oo rahyadii waa ka idlaadeen guryihii, iyo barxadihii, iyo beerihiiba. 14 Kolkaasay isu soo wada ururiyeen oo meelo ku tuuleen, markaasaa dalkii uray. 15 Fircoonse markuu arkay inay wixii joogsadeen ayuu qalbiga ka sii qallafsanaaday, mana uu dhegaysan iyagii, sidii Rabbigu yidhi.\n16 Markaasaa Rabbigu wuxuu Muuse ku yidhi, Waxaad Haaruun ku tidhaahdaa, Ushaada fidi oo ciidda dhulka ku dhufo si uu dalka Masar oo dhammu injir miidhan u noqdo. 17 Markaasay sidii yeeleen. Kolkaasaa Haaruun ushiisii gacanta ku fidiyey, oo wuxuu ku dhuftay ciidda dhulka, kolkaasaa injiru gashay dadkii iyo duunyadiiba; ciiddii dhulka oo dhammuna waxay noqotay injir miidhan oo qulqulaysa dalkii Masar oo dhan. 18 Saaxiriintiina saasay yeeleen, oo waxay damceen inay injir falfalkoodii ku keenaan, laakiinse way kari waayeen; injir baana ku jirtay dadkii iyo duunyadiiba. 19 Markaasaa saaxiriintii waxay Fircoon ku yidhaahdeen, Tanu waa fartii Ilaah. Qalbigii Fircoonna wuu sii qallafsanaaday, mana uu dhegaysan iyagii, sidii Rabbigu yidhi.\n20 Markaasaa Rabbigu wuxuu Muuse ku yidhi, Aroor hore kac oo Fircoon hortiisa istaag, waayo, markaasuu biyaha tegayaa, oo waxaad ku tidhaahdaa, Waxaa Rabbigu leeyahay, Dadkayga sii daa ha tageene inay ii adeegaan. 21 Haddii kalese haddaadan dadkayga sii daynin inay tagaan, bal ogow, waxaan idiin soo diri doonaa duqsiyo faro badan, adiga, iyo addoommadaada, iyo dadkaaga, iyo guryahaaga dhexdooda; oo guryaha Masriyiinta oo dhanna waxaa ka buuxsami doona duqsiyo faro badan, iyo weliba dhulka ay joogaanba. 22 Inaad ogaatid inaan anigu dhulka dhexdiisa ku ahay Rabbiga, maalintaas waan ka duwi doonaa dalka Goshen oo dadkaygu deggan yahay, inaan duqsiyo badanu halkaas jirin innaba. 23 Oo dadkayga iyo dadkaagana waan kala sooci doonaa; calaamadaasuna berri bay ahaan doontaa. 24 Rabbiguna sidii buu yeelay, oo duqsiyo badan oo baas ayaa yimid gurigii Fircoon, iyo guryihii addoommadiisa, oo dalkii Masar oo dhanna duqsiyadii badnaa aawadood ayuu u kharribmay. 25 Markaasaa Fircoon wuxuu u yeedhay Muuse iyo Haaruun, oo wuxuu ku yidhi, Taga oo Ilaahiin dalka dhexdiisa allabari ugu bixiya. 26 Kolkaasaa Muuse ku yidhi, Sidaas inaan yeelno ma habboona; waayo, karaahiyada Masriyiinta ayaannu Rabbiga Ilaahayaga ah u bixinaynaa. Bal eeg, miyaannu karaahiyada Masriyiinta ku allabarinnaa iyagoo noo jeeda? De sow na dhagxin maayaan? 27 Meel saddex maalmood loo socdo oo cidla ah ayaannu tegaynaa, oo allabari ugu bixinaynaa Rabbiga Ilaahayaga ah, siduu nagu amri doono. 28 Markaasaa Fircoon wuxuu ku yidhi, Waan idin sii daynayaa inaad tagtaan inaad cidlada allabari ugu bixisaan Rabbiga Ilaahiinna ah, laakiinse waa inaydnaan aad u fogaan. Iina soo duceeya. 29 Muusena wuxuu ku yidhi, Bal eeg, waan kaa baxayaa oo waxaan Rabbiga ka baryi doonaa inay duqsiyada badanu berri ka tagaan Fircoon iyo addoommadiisa, iyo dadkiisa, laakiinse Fircoon yuusan mar dambe khiyaano nagula macaamiloon, isagoo aan daynin dadka inay tagaan si ay allabari ugu bixiyaan Rabbiga. 30 Markaasaa Muuse ka tegey Fircoon, oo wuxuu baryay Rabbiga. 31 Rabbiguna sidii Muuse yidhi ayuu yeelay; duqsiyadii badnaana wuu ka kexeeyey Fircoon, iyo addoommadiisii, iyo dadkiisiiba. Mid qudh ahna kama hadhin. 32 Markanna Fircoon qalbiga ayuu ka sii qallafsanaaday, oo dadkiina siima uu dayn inay tagaan.


Jaamacadda muqdisho oo deeq isugu jirta raashiin, baco, iyo caagadaha biyaha gaarsiisay barakacayaasha abaaruhu ay saameeyeen | Ilwareed Online\nHome WARKA DALKA Jaamacadda muqdisho oo deeq isugu jirta raashiin, baco, iyo caagadaha biyaha gaarsiisay...\nJaamacadda Muqdisho ayaa deeq waxa ay gaarsiisay in kabadan boqol qoys oo ah dadka ay saamaynta ku yeelatay abaaraha iyo biyo la’aanta ee kasoo barakacay deegaanadoodii.\ndeeqdan oo isugu jirtay bariis, sonkor, caano, timir, baco, saliid, iyo caagadaha biyaha ayaa waxaa ka faa’idaystay in kabadan boqol qoys oo kamid ahaa dadkii ay saamaysay abaaraha iyo biyo la’aanta.\nsidoo kale waxay maamulka jaamacadda balan qaadeen in lix musqulood laga qodi doono maalinta beri ah haduu Alle idmo.\nArdada Jaamacadda Muqdisho ayaa ka qayb qaadanayay dhismaha aqaladaas si ay uga galaan kuleelka jira ayna unoqoto hoy ay kunoolaadaan.\nugu horayn waxaa halkaa ka hadlay guddoomiyha Jaamacadda Muqdisho Dr. Ibraahim Maxamed Mursal Cali ayaa umahad celiyay ardayda maamulka macalamiinta iyo shaqaalaha guud ee jaamacada muqdisho gacanta ay ufidiyeen dadka walaalahooda ee dhibaataysan.\n“waxaan aaminsahay kuna kalsoonahay in dadkeena aan samata bixin karno hadii aan qof walba awoodiisa iyo waxii uu kari karo dhiibo dadka dibadda jooga iyo kuwa gudaha joogaba” ayuu yiri guddoomiyaha jaamcadda muqdisho.\n“deeqdan waan sii wadi doonaa inta karaankayaga ah inagoo marwalba eegayna hadba waxa aan gaarsiin karno sida caafimaadka iyo cuntooyinka ay u baahanyihiin dadka ay nafaqa darada hayso” ayuu sii raaciyay guddoomiya Jaamacada muqdisho Dr. Ibraahim maxamed mursal.\nwaxaa isna kamahad celiyay suldaan Cabdulqaadir Sheekh Yuusuf (gabyaa) oo sheegay in deeqdan ay Jaamacadda Muqdisho soo gaarsiisay barakacayaash ay tahay mid wax wayn utari doonto iyadoo deeqdan ay kamuuqato is xilqaam iyo badbaadin dad aad ujilicsan cuntooyinkii loogu talagay “waxaan bulshada soomaaliyeed kacodsanayaa in talaabada ay Jaamacadda Muqdisho ay qaaday ay ku daysadaan”.\ndeeqdan ayaa daba joogta hadalkii uu yiri ama uu ku baaqay guddoomiya jaamacadda Muqdisho Dr. Ibraahiim Maxamed Mursal Cali ee ahaa ” in dhamaan bahda Jaamacadda Muqdisho ay isku taagaan sidii ay uga qeyb qaadan lahaayeen gurmadka deg deg ah una gaarsiin lahaayeen dadka Soomaaliyeed ee abaartu kudhufatay gargaar”.\nPrevious articleTurkiga oo si dadban u dhaawacay midnimada Somalia iyo maamulka Somali-land iyo Turkiga oo wada hadlay\nNext articleMadaxweynayaasha Soomaaliya iyo Kenya oo gaaray heshiisyo muhiim ah + Sawirro


Fashilka Diblumaasiyadeed ee Villa Somalia iyo go’aankii Nicholas Haysom • Horseed Media\nYou are here: Home / Featured / Fashilka Diblumaasiyadeed ee Villa Somalia iyo go’aankii Nicholas Haysom\nFashilka Diblumaasiyadeed ee Villa Somalia iyo go’aankii Nicholas Haysom\nJanuary 2, 2019 - By: Maxamed Cismaan\nNicholas Haysom ayaa Wasaarada Amniga ee Federaalka Su’aalo ka weydiiyey danbiyadii ka dhacay Baydhabo ee la sheegay inay geysteen ciidamada Booliiska ee dowlada ka amar qaata kuwaasi oo ku shaqeeya mucaawinada ay ka helaan Qaramada Midoobay. Xafiiska UN-ka ayaa su’aalahan wasaarada weydiiyey maadaama ay sharuucda Qaramada Midoobay ka mamnuuceyso hay’adaha ay taageeraan inay geystaan danbiyada loo geysto shacabka sida dilalkii ka dhacay Baydhabo oo ay geysteen booliiska Baydhabo oo si toos ah uga amar qaadanayey dowlada Federaalka.\nJawaabta laga sugayey Dowlada Federaalka iyo Wasaarada Amniga ayaa ahayd inay beeniso ama sheegto inay tilaabo ka qaaday askarta danbiyada loo heysto balse noqotay inay soo saarto qoraalka la sheegay in dalka looga eryayo Wakiilka Qaramada Midoobay.\nDowlada Federaalka kama jawaabin dhamaan su’aalaha la xariira faro gelintii ay ku sameysay Baydhabo ee keenay dhiiga daatay, taasi oo muujineysa in dowlada Soomaaliya ku guuleysan weyday inay xataa iska fogeyso danbiyadii ka dhacay Baydhabo, balse dooratay inay weerar kala hortagto Qaramada Midoobay oo ah midda qaabilsan dhaqaalaha lagu bixiyo ciidamada AMISOM ee iyaga illaaliya oo qaarkood weliba loo heysto inay fuliyeen xarigii Mukhtar Robow.\nAMISOM ayaa dhankooda si xirfadeysan durbaba iska fogeeyey inay wax lug ah ku lahayd wixii ka dhacay Baydhabo iyagoo illaalinaya sumcadooda iyo waliba dhaqaalaha Beesha Caalamka ka helaan ee loo soo mariyo Qaramada Midoobay, isla markaana ciidamadooda ka xijaabaya inay galeen falal jabinaya sharuucda caalamiga ah ee la xariira xaquuqul Insaanka.\nVilla Somaliya ayaa la filayey inay qaadaan wadada Amisom oo ay iska fogeeyaan eedeynmaha loo heysto, hase yeeshee dusha u ridatay dhamaan danbiyadii ka dhacay Baydhabo, iyagoona ku goodiyey in UN-ka uusan soo faro-gashan arrimaha gudaha ee dalka Soomaaliya, sida lagu xusay waraaqdii kasoo baxday Wasaarada Arrimaha Dibada.\nXukuumada ayaa dooratay inay qaado tilaabadii ugu cusleyd ama ugu adkeyd ee loo yaqaan dhinaca diblumaasiyada “…Nuclear option…”, iyadoo u dhaqmeysa sidii dowladahihii militariga ama kali-taliska oo ah kuwa lagu yaqaan inay neceb yihiin in wax laga weydiiyo danbiyada ay ciidamadooda geystaan.\nWaxaa hubaal ah in go’aankan uu saameyn weyn ku yeelan doono sumcadii Dowlada Federaalka ku lahayd Caalamka, xili uu dalka Soomaaliya yahay wadan kasoo kabanaya dagaaladii Sokeeye oo aan si dhab ah looga hirgelin dib u heshiisiin dhameystiran.\nFicilada cusub ee Dowlada Federaalka ayaa docda kale saadaal u ah waxa ay xukuumada ka damacsan tahay doorashooyinka la filayo inay ka dhacaan Dowladaha xubnaha ka ah Federaalka gaar ahaan Jubbaland oo ay hada dhaq dhaqaaqyo militari ka socdaan iyo waliba tii Koonfur Galbeed ee reebtay saameynta xun oo aan weli la xalin.


SOOMAALIDU SAXIIB MA LEEDAHAY?\nRage Areele Hedi\nIntaana u dagaandagin ubucda maqaalkan aan eegno meesha ay soomaalidu ka soo jeedaan asal ahaan inagoo raacayna soo yaalka soomaaalida ee dhaqan iyo xididba.\nWaxaa hubaal ah in soomaalidu leedahay soo jireen taariikheed iyo xadaarad fac wayn sida lagu xardhay (qoray) Darbiga caanka ah ee dayr - al baxri oo ku yaal magaalada al- oqsar ee ku taal koonfurta cariga masar,aad baan u qiirooday markaan hor istaagay gidaarkaa dayr - al baxri een arkay nin masaari ah oo ah kuwa haga dadka dal xiiska ah oo kumayaal ruux oo wadamo kala duwan oo aduunka ah uga sheekaynaya xadhiidhkii ka dhaxayn jiray masaaridii hore iyo bilaadu bunt oo ah wadanka soomaaliya maanta loo yaqaan, gaar ahaan waqtigii boqoradii xatash basuut oo iyada lafteedu tagtay bilaadu bunt, waxaa kaloo tiraanyo iyo murugo dheeraada igu ahayd waqtigaa oo ahaa markii ay duntay dawladii sooomaaliya oo hada laga joogo afar iyo toban sano.\nInkastoo ay jirto arintan aan kor ku soo sheegay hadana ma jiro tariikh duug ah oo faah faahsan oo laga qoray wadankeena iyo dadkeena, iayadoo ay ugu wacan tahay inagoo aan lahayn af qornaa iyo qorayaasha aduunka oo aan ka qorin qoraalo aad u faahfaahsan oo bixinaya tilmaamo cad oo muujinaya soo yaalkii soomaaliya ,taas oo hoos iyo mugdi galisay waxa aan nahay dad iyo dalba.\nAsal : soomaalida lama raaciyo dadka jinsiga ama cunsurka zinjiga loo yaqaan ee ah dadka timaha adag, lamana raaciyo dadka saamiyiinta loo yaqaan ee ay ka soo jeedaan carabta iyo dadka kale ee jiidaa ku nool, markaa cilmiga hida raacu waxa uu sheegayaa inaan nahay asal meel dhexe ah oo bah gooni ah.\nDhaqan : dhaqankeenu in kastoo uu yahay mid leh dabeecad gaar ah hadana waxaa aad ugu cad sadex arimood kuwaa oo kala ah sidan hoos ku xusan:\n1- xadaarada islaamka: waxaa raad wayn ku leh ummmadda soomaaliyeed hab dhaqaneedkooda islaamka oo soo gaadhay waqti hore xitaa intaanu yatrib gaadhin(madiina) gaar ahaan sanadahaan danbe oo wax badaaan aad isaga badaleen hab dhaqameedkii ummadda inteeda badan, markaad eegto sida dumarkeenu ugu soo badanayaan qaadashada hugii la amray inaay qaataan gabdhaha islaamku.\n2- inaga iyo masaaridii hore: waxaa hubaal ah in xadhiidh ka dhexeeyo hab dhaqaneedka masaridii hore iyo dad soomaalida waayo? sida rageenu go yaasha u xidho, sida hablaheenu u la bistaan, sida u ay u tidcadaan timaha, sida ay u marsadaan indha- kuusha intuba waa sida masaaridii hore, dadka aan ku arkay dhulka loo yaqaan bilaadu nuuba sida magaalada aswaan iyo nawaaxigeedu ilaa hadda dad badani waxay u labistaan sideena oo kale, ilaa aad is tidhaahdo waxaad joogtaa miyigii dalkeena. sidoo kale araga dadka nuuba jooga waa sooomaali dad aan laga aqoon.\n3- inaga iyo bariga fog: waxaa inaga muuqda inaan xidhiidh la lahayn umadaha beshian -ka hindida markaad fiiriso qaabka hu qaadashada, dhismaha guryaha, wax yaalaha dumarku isku qurxiyaan, iyo wax yaalaha raashiinka lagu ud gooneeyo (Buhayraat)\nIntaa ka dib markaan u soo jeesto suaasha cinwaanka u ah maqaalkan, waxaa hubaal ah in soomaalidu xadhiidh wanaagsan mara la yeelan wadamada ku xeeran iyadoo ay ugu wacan tahay dhaxal taariikheed oo uu ka tagay gumaystahii reer yurub oo ruux walba oo soomaali ah garanayo in wadamo soomaaliyeed jaarku gumaystaan, xataa yemen oo xadhiidh gaar ahi naga dhexeeyo waxay naga haysataa jaziirada gacanka cadmeed ugu wayn oo lagu magacaabo (soqtara). Soomaaalidu waxay aad ugu soo jeedeen dhanka bada iyo umadaha bariga ka xiga . waxayna dhabarka u duween qaarada afrika iyadoo ay taa ugu wacnayd asbaabo la xidhiidha dhanka dhaqanka, iyo raadkii uu ka tagay gumaystahii yurub.\nwadanka soomaaliya waxaa saaxiib la ah 3 wadan, waa ku wee? culuunta siyaasadu waxay sheegaysaa in xadhiidhka nidaamiya dawladaha dhexdoodu uu ku dhisan yahay wax loogu yeedho(tabadul- masalix) wax is waydaarsi ee aanu ku dhisnayn colaad daaima ama saaxiibnimo daaima. hadana qaacidadaa waxaa ka baxsanaan kara wax yaabo ay keeneen dhaxal taariikheed,aaminaad, iyo baahi joogta ah.\nTAARIIKH :Talyaaniga wadanka talyaanigu in kastoo xukuumadaha soo maray aad u cimri gaabnaayeen laga soo bilaabo dhamaadkii dagaalkii labaad ee aduunka, marka laga reebo ta hada ka jirta ee uu madaxda ka yahay Braskooni, hadana dhamaantood waxay aad ugu soo jeedeen arimaha soomaaaliya, dhaxal taariikheed awgii. waxaan xasuustaa nin wasiir ah oo idaacada b.b.c. laanteeda carabigu waraysi la yeelatay muddo ahayd bilawgii dagaalka sokeeye ee soomaaliya, wasiirkaasi waxa uu yidhi faransiisku waxa uu afrika ka gumaystay wadamo fara badan oo ilaa hada afkiisu luuqada rasmiga ah u yahay, hadana Aljeriya waxa uu arkaa inay tahay mid ka mida jamhuuriya faransiiska, saa oo kale anagu waxaanu qabsanay liibiya iyo soomaaliya, markaa soomaaliya waxay noo tahay sida Al jeeriya farance u aragto. waxaan dib u jaleeci karnaa miisaaniyadii uu talyaanigu galin jiray soomaaliya in kasto hanti badan la lunsaday ooy lunsadeen dad soomaali iyo talyaani ahiba.\nAminaad :suuriya:wadanka suuriya waxa uu ka mid yahay wadamada dad soomaalida laga ixtiraamo iyagoo ka duulaya aaminaada mabda,a xisbigiga bacsiga ah oo ku salaysan(al- qoomiya al carabiya)wadankii loo yaqaanay shaam ama(al suuriyal kubraa ama al hilaal al- khasiib) waa meeshay ka soo if baxday qoomiyada carabtu bilawgii qarnigii aan soo dhaafnay. taas oo aakhirkii soo dadajisay rididii khilaafadii turkiga ee loo yaqaanay boqortooyadii cismaaniyiinta.\nBaahi joogta ah: Masar wadanka masaarida waa wadamada aadka u daneeya la socodka arimaha soomaaliya xitaa intaan ku jirnay gumaysiga taa oo ay ugu wacan tahay xariir soo jireen ah sida kii masaaridii hore, joogi taankii masaarida ee wadankeena gaar ahaan xeebaha iyagoo wakiil ka ahaa khilaafadii islaamka ee waagaa, iyo ta ugu wayn oo ah baahi ma guurto ah taas oo ah in wadanka masarida uu leeyahay labo halbawle oo jiritaankiisu ku xidhan yahay labadaa oo ah: wabiga niilka iyo marin biyeedka suweys kanal.\nLabadaaba waxaa kulaalaya itoobiya oo masaaridu aanay ku kalsoonayn waayo? suweys kanal waxaa afkiisa danbe ah marin biyeedka loo yaqaan baabu mandab, masaaridu waxay ogtahay in dawlada yemen tahay mid qabiil oo taag daran , waxay difaacaacdo daayo madaxwaynaha wadanka yemen ayaan dhulka qaarkii cagaha dhigi karin,waxaa kaloo xasuus mudan in ciidamada soomaaliya door ka cayaareen xidhitaankii marin biyeedkaa dagaalkii 73 ,ka hor intaan la oodin kanal suweys dagaakii carabta iyo yahuuda ee 73kii. Masar way rabtaa dawlad soomaaliyeed oo xoogle leh oo ay ku xuuxiso itoobiya arimaheeda amaaanka ilaaliya, waxay kaloo masar aad ula socotaa indha furana ku eegaysaa ququlida mosadka yahuudu ku hayo gayiga Geeska afrika gaar ahaan intay goday eritariya. waxaan xasuustaa sagaashameedyadii shir lagu qabtay jamacada qaahira, shirkaa oo looga hadlayay xaalada murugsan ee soomaaliya, waxaa hadal aad u dheer soo jeediyay gabadh kaaliye u ahayd wasiirka arimaha dibada ee masar camar muusa, waa xiligaase, gabadhaasi waxay tidhi waxaan aad ugu indha furan nahay uguna dadaalaynaa anaga talyaanigu wax ka qabashada dhibaatada taagan ee soomaaliya laakiin waxaa na hortaagan quwad wayn taa oo leh geeska afrika waa my zone ee iska ilaaliya oo ha soo galina. quwadaa oo ah maraykan.\ngabadhaasi waxaa magaceeda la yidhaahdaa najwa abu nada, waana wasiirada wax wada qabsiga caalamiga ah ee wadanka maasirada xiligan hada aan joogno. ugu danbayn waxaa suaashasha maqaalkayga igu dhaliyay jaleecid aan jaleecay sida uurku taalada leh ee wadamada afrikaanka ah ee jaarka nahay ugu xad gudbeen dadka soomaalida ee u soo qxay, sida wadamada islaamka ah ee gacanka carbeed dadkeena u galeen, gaar ahaan sacuudiga oo dagaalkoo socda dadka raafayay, waxaan is waydiiyay waxa yemen waligeed inoogu soo qaxi jirtay hadana siday dadkeena u bahdileen ee xitaa qaar xeebta ku toogteen,? waayo wadamo reer galbeed ah oo aad inooga fogi boqolaal kun u qaadeen , wadamada muslimka ahi ee inagu xeerana inooga xidheen albaabkooda.waxaa jira somali badan oo wadamada khaliijka ku dhalatay oo dhalasho iska daayee aan loo ogolayn jaamacad iyo shaqo midna.waayo? jawaabta soomaalidaan u daayay.\nugu danbayn waxaan hadalkayga ku soo gabagabayn hadal aan tV ka daawaday oo ahaa maalin dhawayd ayaa waxaa dad indheer garad ah muxaadaro u soo jeediyay cabdiraxmaan waxiid oo aha madaxwayne hore oo indonisiya waxaana yidhi sida tan: wadamada islaamku waa meelaha ugu waa wayn ee xaquuqda insaanka meel looga dhaco. waan la qabaa hadalkaa cabdu raxmaan waxiid, waana aamin san ahay in manhajka islaamku xumaan oo dhan ka hufan yahay , ee waxa xuni waa inaga muslimiinta maanta joogta.


warkii.com » Iskoorada Kumar Sanu, dhibkii qabsaday iyo markii loo doortay Versitale Singer:\nIskoorada Kumar Sanu, dhibkii qabsaday iyo markii loo doortay Versitale Singer:\nIskoorada Kumar Sanu iyo xiligu Bollywood soo galay:\n1-sanadkii 1986 ayuu fanaan filimada ka heesa noqday mudo 4-sano ah fursad weyn sida Udit, Abhijeet iyo ragg kale heleen isaga masoo marin 1990 ayuuna fursad fiican helay kadib markii loo dhiibay Album-ka Aashiqui.\n2-Waa fanaanka kaliya taariikhda hal maalin duubay 28-hees, Music-yaqaanada waxay ku jeclaayen inuu faham fiicna heeskana dhaqsi akhrin karo 5-daqiiqo kuma qaadan jirin fahamka heeska oodhan.\n3-waa heesaagii ugu horeeyay 5-sano isku xigto (1990-1994) Filimfare Best Singer ku guulestay inkastoo Arjit Singh soo bar-bardhigay (2016-2020).\n4-Kumar waxuu noqday fanaanka ugu saameeynta badnaa 10-sano ee 90-kii marka kowaad 5-sano (1990-1994) ayuu hogaanka hayey balse 5-sano kale hardan adag ayuu la galay Udit iyo Abhijeet saameeyntiisana wey taagned inkastoo Album-yada ugu weyna Udit lahaa. hadana Kumar waa ciriiray hana ilaawin Udit 5-sano dambe abaal marinada Abhijeet iyo ragg kale ayaa ciriiriyen bilawgii qarnigan marka la yimidna Lucky Ali iyo Sonu Nigham samaeeyntooda ayaa Udit hareereysay.\n5-Kumar sanadkii 1993 ayaa loo aqoonsaday inuu yahay Versitale iyo heesaa Style walba u heesi karo tanina waxaa marag ma doonta u ah heeskii “Ye Kaali Kaali Aankhen” (Baazigar) inuu kusoo bandhigay qaab cusub. Heeskan waxaa Music-da iska leh Anu Malik oo ah Music yaqaan qaab reer galbeed shabahdo udhiga Music-da hadaba heeskaas Kumar waxuu lasoo baxay Westren Style.\nKumar heeskan Filimfare Best Singer Award ayaa lagu siiyay waxuuna garaacay Udit oo watay heeskii “Jaado Teri Nazar” (Darr).\n6-Kumar hadalkiisa saxaafada qaab kibir ah u qortay isagana uusan beenin ayaa kalifay in Udit Albums qaali ah la wareego, Waxaa la sheegay inuu ku dhawaaqay inuusan aqbali doonin abaal marin dambe markuu 5-jeer ku guulestay waxuuna tilmaamay fanaaniinta kale in la gudoonsiiyo saxaafadana wey sii buun buunisay oo waxay ka dhigeen in Kumar gabi ahaan abaal marinada diiday isagana si kale ayuu hadalka u yiri. Sido kale YRFs wey isku dhaceen markuu duubay albumkii DDLJ mushaarka heeska Tujhe Dekha Toyi Jana Sanam ayuu buuq ka bilawday YRFs Albums badan oo Kumar u sameeyn lahaa Udit ayee ku wareejiyeen.\nFilimfare iyagana 3-abaal marin ayee si kutalo gal udhaafiyeen Kumar hadalkiisa oo khalad loo fahmay lagana dhigay inuu abaal marin diiday waxaana ka faaidesten Udit iyo Abhijeet abaal marin ahaan iyo Album ahaan sare ayeena uso kaceen.\n7-Kumar wixii ka dambeeyay 1999 murug ayuu la kulmay markuu dareemay hoos udhac xitaa codkiisa wuu isbedelay waxaa la sheegaa bilawgii qarnigan heesaha Kumar ku luuqeyay inee cod ahaan xumaayen balse markuu is daaweyay 2005 iyo wixii ka dambeeyayna heesay inuu codkiisa 90-kii mid u yaro dhow la yimid balse waa xili calankiisa dhacay.\n8-Kumar waxuu kasoo muuqday LOG-da YRFs isagoo bedelay boqoradii codka Lata waana xili ay heshiyeen isaga iyo shirkada mana aysan xaqirin Kumar shirkadaan waxayna u aqoonsadeen heesaagii ugu fiicna 90-maadkii.\n9-Gunaanud: Kumar 5-sano kaligiis ayaa hogaanka fanka hindiya dhanka heesaha soo hayey 5-sano kale waxaa isku heesteen Udit, Abhijeet iyo Kumar oo saameyntiisa taagned balse 10-sano isaga saameeynta guud la siiyaa waxaass run ah in Udit big Albums lahaa.\n10-Kumar iyo Udit waa labo halyeey oo maqaam sare wada gaareen isku qaanadna kujiraan waqtigaan lkn xaqiiqda mid walba in la sheego waa lama huraan markaan oo kale.\nNext Udit Narayan lasoco iyo iskooradiisa ugaarka ah isagana.


Dib u Curashadu Waa Lidka Dimoqraatiyada – Rasaasa News\nDib u Curashadu Waa Lidka Dimoqraatiyada\nApr 25, 2012 Dib u Curashadu Waa Lidka Dimoqraatiyada\nJijiga, Apr 25, 2012 [ras] -Degaanka Somalida Ethiopia waxaa mudo dheer ka jiray dagaalo ay waday ONLF, oo ujeedadoodu ahayd xornimo doon. Ujeedadaas waxaa burburiyey khilaaf uu sababay xukun jacayl.\nDadweynaha degaanka Somalida Ethiopia ayaa ONLF garabkii ugu muhiimsanaan ku khasbay in heshiis nabadeed uu la galo dawlada dhexe ee Ethiopia October 2010. Ka dib kolkii ay ONLF, fulin wayday arimihii ay shacabka taageerada kaga heli jirtay.\nHeshiiska ka dib dawlada dhexe waxay balan ku qaaday in ay qaban doonto hawlo horumarineed oo xoog leh. Arinta horumarinta waxay u wakiilatay dawlada degaanka Somalida Ethiopia, si ay uga saarto degaanka dib u dhaca.\nArimo ka jira degaanka dartiis, hogaamiyeyaashii ururadii nabada qaatay iyo masuuliyiinta degaanku way wada shaqayn waayeen. Waxaana waji waydsan wadanka kaga tagay qaar ka mida hogaamiyeyaashii Nabada, kuwa kale ayaa niyad aan wanaagsanayn waxay ku joogaan degaanka.\nNabadii ka dib, dawlada degaanku waxay sheegtay in ay qabanayso hawlo badan oo wax laggaga qabanayo horumarinta degaanka Somalida.\nBarnaamijyada la dajiyey waxaa ka mid ahaa; dib u curashada degaanka\nSomalida Ethiopia oo qorshuhu ahaan in wax badan laggaga qabto dib u dhaca ka jira degaanka Somalida.\nDhawr arimood ayaa ugu muhiimsanaa dib u curashada oo ay ka mid ahaayeen; kor u qaadida war faafinta, dib u dejinta xoola dhaqatada, samaynta afar maamul magaalo, dhismaha guryo shaqaale [kondhominiyam], kordhinta wabarashada iyo kor u qaadida wax soo saarka, biyaha iyo isgaadhsiinta.\nSi loo fuliyo hawlahaas, talaabadii ugu horeysay ee maamulku qaaday waxay ahayd isku badalka gudoomiyeyaasha 67 degmo ee degaanka Somalida, si loola dagaalamo musuqa iyo eexda.\n184 xubnood oo baarlaman ah ayaa ka soo baxay 52 degmo oo hore uu uga koobnaa degaanka Somalida Ethiopia, walo 15ka degmo ee lagu biiriyey ayna lahayn xubno u matala baarlamanka xiligan.\nSu,aasha la isweydiin karo ayaa ah ruuxii ay dadweynuhu u doorteen in uu degmada maamulo waa laga qaaday, waxaana la keenay ruux ayna waligood dadweynaha degmadu arag, sidaasi ma dimoqraatiyadbaa?\nGudoomiyaha laga doortay degmada marka la diido in uu degmadiisa gudoomye ka noqdo, arinkaasi wuxuu meesha ka saari karaa jiritaanka baarlamanka degaanka.\nSawirka dhabta ah ee ka jira degaanka Somalida Ethiopia wuu ka fog yahay dimoqraatiyada, marka ruuxa laga doortay degmada uusan maamulayn dadka doortay, xildhibaanada mushaarka ku qaata xildhibaanimaduna waa mid aan meesha ku jirin.\nWaxaa kale oo la isweydiin karaa hadii kii degmada u dhashay musuq iyo eex buu samayn looga qaaday ka aan u dhalan maxaa laga fili karaa?\nGudoomiyaha aan degmada u dhalan waxaa laga fili karaa musuq ka badan kan uu samayn karo ruuxa degmada u dhashay oo aan la ogaan karin. Ruuxa degmada u dhashay musuqiisu wuxuu ka dhex muuqan karaa degmadiisa iyo dadkiisa, laakiin gudoomiyaha aan degmada u dhalan wax kasta oo uu sameeyo lama ogaan karo waayo cidiba ma sheegi karto.\nDhinaca Eexda gudoomiyaha laga doortay degmadu qayb ka mid ah degmada ayuu noolayn karaa, gudoomiyaha meel kale laga keenay musuqa iyo eexda aan lala ogayn degmadiisii umbuu gayn oo ayna cidna ogaan karin.\nWaxaa kale oo iyana isku badalku uu keenay baa la leeyahay, in ruux awoodiisu ahayd gudoomiye degmo yar uu noqday gudoomiye degmo magaalo madax u ah gabal oo uusan hawsheeda awood u lahayn. Arinkaas oo hoos u dhigay dhaqaajintii hawlahii horumarineed ee laga samayn lahaa degaanka Somalida Ethiopia.\nSu,aasha ugu muhiimsan ayaa ah isku badalkii gudoomiyeyaasha degmooyinka maa faa,iiduu ka helay degaanka Somalidu mise Khasaare?\nQormadeena tan xigta ayaan ku soo qaadan doonaa qodobkaas isaga ah.\nCadaalada iyo ku Dhaqanka Shuruucda Dawladnimo/wq. M Y Shiil\nXaaladda Caafimaad ee Ugaas Maxamed Duulane oo Laga Dayrinayo


Marcelo oo maanta dib ugu soo laabtay tababarka Kooxdiisa Real Madrid… (Miyuu ciyaari doonaa kulanka Real Valladolid?) - Hargeele - Wararka Somali State\n(Madrid) 28 Sebt 2020. Real Madrid ayaa dib ugu soo laabatay Tababarkeeda caadiga ah maanta oo Isniin ah, kaasoo ay isugu diyaarinayaan kulanka ay Arbacada wajahayaan naadiga Real Madrid, waxaana Marcelo uu awood u yeeshay inuu tababarkan la dhammaysto kooxda inteeda kale isagoo aan dareemeynin wax dhibaato ah.\nDaafaca bidix ee reer Brazil ayaa ka maqnaa kooxda kulankii Sabtidii ay 3-2 uga adkaadeen Real Betis, kaddib markii shaxda kooxda loogs aaray dhibaato dhanka dhabarka ah daqiiqaddii ugu dambeysay.\nWarka kale ee farxadda leh oo uu helay Tababare Zinedine Zidane ayaa ah in Marco Asensio, Eden Hazard iyo Lucas Vazquez ay awood u yeesheen inay markale tababar laqaataan xiddigaha ay isku kooxda yihiin.\nSidan oo kale, qaar iyaga ka mid ah ayaa xilli ciyaareedkoodii ugu horreeyay ku ciyaari kara garoonka Estadio Jose Zorrilla.\nKaliya xiddigaha ka maqan Los Blancos ayaa ah Eder Militao, Mariano Diaz iyo Toni Kroos.\nMilitao iyo Kroos ayaa kasoo kabsanaya dhaawacyo muruqa ah, halka Mariano uu soo kabanayo qalliin looga sameeyey qumanka.


Mashaqada iyo madax wareerka Yurub haysta | Hayaan News\nMashaqada iyo madax wareerka Yurub haysta\nBuugga cusub ee The Strange Death of Europe: Immigration, Identity, Islam ee uu qoray Douglas Murray waan xiisaynayaa in aan akhriyo. Yurub mashaqo weyn baa ka taagan. Waa qaaradda dunida u gu horumarsan u guna nolol wanaagsan. Sidaa darteed waxaa loo ga baahan yahay xoogsato badan oo shaqaysa. Wax kaleba haddii la daayo waxaa shaqaale badan loo ga baahan yahay daryeelka dadka gabgaboobay ee ciidda ka batay. Haa, dadka gabgaboobay ee daryeelka u baahani qaaradda aad ayay u gu badan yihiin, waayo Yurub waa qaaradda dunida u gu dhimasho yar gabowga hortii, sidaa darteed dadka gaadha da’da raqaye aad bay u badan yihiin. Dhanka kalena Yurub qofka gabooba ma hayaan carruurtiisa iyo kuwa uu awowga iyo ayeyada u yahay, waxaa se daryeelkiisa u xilsaaran bulshada uu isaguba u soo shaqeeyay ee weligii cashuurta soo siinayay.\nIyada oo ay sidaa tahay ayay dumarka Yurub muddo dheer diiddanaayeen in ay dhalaan carruurtii dalku u baahnaa. Maxay dumarku u dhali waayeen carruurtii dalku u baahnaa? Sababta oo ah ilaa sidii Yurub u warshadowday ee u magaalowday ee ay fududaatay in qof waliba helo shaqo uu iskii u gu noolaan karo isaga oo aan cid kale u baahan, is la markaa haweenku heleen xorriyad iyo in ay noloshooda ku filnaan karaan, dumar badani dhalista carruurta wax ay u arkeen caqabad xayiraysa ama dhimaysa horumarka ay doonayaan in ay ka gaadhaan shaqooyinkooda. Dabadeed ilmo dhalista intii ay yarayn karaan ayay yareeyeen. Dhanka kalena guud ahaanba bulshada Yurub ee dhaqaale ahaan, nabad ahaan iyo xorriyad ahaan barwaaqowday, dabadeed u iilatay ku raaxaysiga dunida iyo raalligelinta baahida nafta ka dib markii ay ka tageen Masiixinnimadii adkayd ee raaxada nolosha u diidi jirtay, waxaa aad u daciifay xilkii iyo dadaalkii la gelin lahaa qoyska iyo ilmo dhalista. Halkaas bay ka timid mashaqada maanta Yurub ka taagan ee ah taran yaridu.\nMuddo aad u dheer dawladuhu wax ay ku dadaalayeen dhiirrigelinta dhalista carruurta, xeelado iyo fursado aad u badan baana dantaa loo sameeyay oo loo sharciyeeyay. Tusaale ahaan ilmo wal oo dhashaa ilaa uu siddeed iyo toban jir gaadhayo lacag joogto ah baa loo qoray. Hooyo wal oo ilmo dhasha waxaa la siiyay fasax dheer oo shaqadu u sii xidhnaato lacagtuna u socoto. Waxaa kale oo dalalka qaarkood la siiyay muddo dheer oo kale oo ay fasax lacag ku qaadato haynta ilmaha. Dalal ay Iswiidhan ka mid tahay xitaa aabbaha ayaa la siiyaa sannad fasax ah oo uu haynta ilmaha lacag ku qaato. Dhammaan kharashaadka dabiiciga ah ee ilmaha ku baxa dawladda ayaa dammaanad qaadday sida tacliinta, caafimaadka, daryeelka ilkaha iyo muraayadaha indhaha. Waxaas oo dhan iyo wax kale oo la sameeyay bulshadu weli waa ay ka soo taagan tahay in ay dhasho ilmo dabooli kara baahida taranka ee horumarka dalku u baahan yahay. Dalaka u gu daran ee dadkiisu dabargo’a ku socdaan waxaa ka mid ah Talyaaniga.\nTaas oo sidaas ah ayay arrin kale meesha soo gashay. Yurub waxaa aad u gu soo batay soogalootiga, siiba dadka muslinka ah. Caadi ahaan dadka muslinka ahi waa ay dhalmo badan yihiin iyada oo ku xidhan arrimo badan oo reer Yurub ka maqan. Waa mar ee muslinku sida reer Yurub diintoodii ka ma ay tagin oo weli macne weyn bay ku lee dahay, is la markaa waxaa jira xadiis aad loo yaqaanno oo dhalmada dhiirrigeliya. Marka labaad dhulalka muslinku sida Yurub u ma warshadoobin oo dadku ma wada noqon xoogsato qof waliba is ku filan yahay oo mushahar ku nool, gaar ahaan dumarka badankoodu weli waa gurijoog u diyaarsan in ninku masruufo. Sidaa darteed qofku baahi ahaan si adag buu u gu xidhan yahay bulshada kale, waxaana macno weyn leh qoyska iyo carruurta. Taa waxaa dheer bulshooyinka muslinka ah badankooda oo weli ku jira dhaqanka qabiilka ee la gu dadaalo in qoladaada la badiyo. Haddaba muslinka Yurub ku batay is la markaa carruurta badan dhalayaa welwel aad u weyn bay ku haysaa reer Yurub badan. Xarumaha daraasadaha iyo tirakoobka waxaa si joogto ah u ga soo baxa saadaal ah in haddii arrintu sida ay maanta tahay ku sii socoto in waqti aan fogayn dalal badan Islaamku noqon doono diinta aqlabiyadda ah, taas oo macnaheedu yahay in dalkaasi islaamoobay. Dalalka u gu horreeya ee carrabka ku soo noqnoqda waxaa ka mid ah Holland.\nHaddaba imika cabsidan waxaa siyaasad ahaan u ga faa’iidaysta kooxaha iyo xisbiyada xagjirka ah ee midabtakoorka ah ama muslinka neceb amaba doonaya in ay Yurub ku ilaaliyaan in ay ahaato qaarad u gaar ah caddaanka masiixiga ah, iyo dhanka kale dadka masiixinnimada ku adag oo iyaguna u dhiidhayaya diintoodii la ga tagay iyo Islaamka dardarta qaba ee tarmaya. Durba Yurub wax aad ka arkaysaa muuqaallo iyo dhawaaqyo firfircoon oo aan caadi ahaan jirin oo dadka u gu baaqaya ku noqoshada Masiixiyaddii gabbalkeedu dhacay. Waxaa se yaab leh sida la isu qabadsiin karo maskaxda dadka Yurub ee diinta u ga tagtay koritaanka garaadka iyo aqoonta, iyo in mar kale la gu qancin karo in ay xinka muslinka dartii dib u gu xaroodaan kiniisaddii ay qarni hore ka dareereen? Waa wax aan suuragal ahayn.\nDalalka Yurub xisbiyada iyo ururrada caynkaas ahi beryahan waa ay ku xoogaysteen. Tusaale ahaan Iswiidhan oo ka mid ah dalalka Yurub u gu furfuran qaadashada qaxootiga iyo la dagaallanka takoorka waxaa ka soo baxay xisbi si degdeg ah baarlamaanka u galay kaas oo doorashadii u gu dambaysay ee kalhore codka bulshada ka helay sagaal iyo toban boqolkiiba. Ingiriiska, Jarmalka, Faransiiska, Hangari, Finland, Danmarka… waa la wada mid. Aad bay suuragal u tahay xisbiyadaasi in ay waqti aan fogayn talada dalalka Yurub qabtaan, waayo dadkii bay cabsi badan ku abuureen oo xintan geliyeen. Shisheeye nacaybka iyo cadaawadda cidda kaa duwan oo Yurub aad loo ga la dagaallami jiray haddii ay silsiladdeedu mar uun xidhanto la ma sii sheegi karo natiijooyinka halist ah ee ka dhalan kara iyo ilaa heerka ay taasi jiitami karto. Si cunsuriga xagjirka ah ee dadka kale neceb loo cidleeyo, dawladaha Yurub wax ay aad u ga shaqeeyaan yaraynta cabsida bulshooyinkoodu ka qabaan muslinka, iyo dhanka kale in ay muslinkooda ka dhilaan oo ka ridaan qolofta saaran ee cabsida keenaysa oo ka dhigaan dad cadi ah oo mujtamaca ka mid ah. Laakiin labada jeerba hawshu ma fududa, waayo labada qolaba qolofta saarani waa mid qallafsan oo aan si fudud u fuqayn. Sida cunsurigu u raadiyo wax kasta iyo sabab walba oo dadkiisa argagax gelin karta oo muslinka nacsiin karta si uu isagu u taageero u helo, si la mid ah ayuu badowga muslinka ahi u sameeyaa waxyaalo uu moodayo in uu Islaamka wax u gu tarayo laakiin dhab ahaantii bulshada ku diraya oo kaa hore taageero u noqonaya. Halkaas bay ku jirtaa halista dhabta ahi.\nWaxan oo dhan waxaa keenaya Yurub oo ah qaarad dimuqraaddi ah oo dadku lee yihiin xorriyad dastuuri ah iyo xuquuq dhawrsan. Tusaale ahaan dalalka Imaaraadka iyo Gadar shisheeyaha ayaa ka badan dhaladka, sidoo kale Sacuudiga waxaa jooga soogalooti aan ka yarayn saddex meelood oo meel dadka dalka u dhashay. Laakiin waxaas oo dhami macno ma leh ka mana duwana xoolo la dhaqdo, dalka iyo dadkana ku ma laha wax saamayn ah oo dhaafsan in sida addoonta loo gu shaqaysto, goortii la doono ayaana maraakiib iyo dayuurado la gu guri karaa sida xoolaha oo dhulkoodii la gu qubi karaa. Xitaa dumarka dalka u dhashay ma guursan karaan oo bulshada ku ma milmi karaan, sinaba. Laakiin Yurub qofku si buuxda ayuu dadka u ga mid noqdaa oo dalka ayuu yeeshaa: jinsiyadda ayuu qaataa, wuu ka guursadaa oo ka dhalaa, tacliin bilaash ah buu ka helaa heerka uu doono, siyaasadda ayuu galaa oo doorashada ka codeeyaa oo is sharraxaa oo xil walba qabtaa, diintiisa sida uu doono ayuu u gu dhaqmaa oo weliba u faafiyaa, arrimahaas oo dhan oo ka dhalanaya qawaaniinta horumarsan ee Yurub iyo tasaamuxa ama dulqaadka ay wada noolaanshaha u yeesheen Dagaalkii Labaad ka dib. Taas baa keenaysa muslinku in ay noqon karaan aqlabiyadda dalalka qaarkood, haddii ay noqdaanna natiijada doorashooyinka ku yeelanayaan saamayn asaasi ah oo gaadhsiisan in ay dastuurka beddeli karaan, taasina markeeda ay keento in xorriyadda iyo dimuqraadiyadda Yurub waxyeelloobaan oo noloshu halkii beri fog la ga soo hayaamiyay dib u gu noqoto. Taasi haddii aanay dhicin dhanka kale wax ay keeni kartaa in cabsida badan ee dadka Yurub saadaashaa ka qabaan ay u didiso dhanka xisbiyada xagjirka ah ee nacaybka badan, kuwaas oo iyaguna markooda beddeli doona dastuurka dammaanad qaadaya xorriyadda diimaha iyo wada noolaanshaha dadyowga ka la duwan, amaba guud ahaan adkaynta in ay Yurub ku noolaan karaan dad aan ahayn caddaan masiixi ah. Halkaa wax aad ka aragtaa madaxwareerka haysta siyaasiga Yurub iyo dadkooda inta wanaagsan oo noqday midho tib iyo mooyo ku dhex jira.\nMuslinka Yurub oo xilkas noqda oo qolofta ku dahaadhan is ka fujiya, oo bulshooyinka ay ka midka yihiin nabad ku la noolaada, kuna yeesha kaalin muwaaddinnimo oo khayr leh, oo garta in ay qaaradda iyagu lee yihiin, xorriyadda iyo horumarsanaanta dawladeed ee ay halkan u gu yimaaddeenna ilaashada oo horumarinteeda ka qaybqaata, halkaas buu ku jiraa xalka dhabta ahi. Halkaas bay dadka wanaagsan ee Yurub ka heli karaan awood ay ku joojiyaan xagjirka halista ah ee haddii uu fursad helo socon karaa ilaa heerkii bahalnimada ahaa ee Hitler iyo Nazi kii Jarmal.\nSababahaas baan buuggaa u xiisaynayaa, oo aan ka filayaa in uu sidaa iyo si la mid ah wax u gorfeeyo.


Xakamaynta Zaadka iyo E-Dahabku xal ma u yahay sicir bararka? – Guban Media\nFebruary 6, 2018 February 6, 2018 Ali Mohamed 429 Views 0 Comments\nMa helnay halkii dhaqaaluhu ka degay? Ama ka fidhiisan la’ yahay?\nWaxa sida aynu wada ognshay dawladu u xil saartay gudi kasoo turxaan bixisa sicir bararkan wadanka hadheeyey, ee aan ugubka ahayn muddo dheerna soo jiitamaysey,hadana inuu kasii darro mooyee aan dawadiisii la helin!\nHadaba gudida loo saaray ma yihiin guddi aqoon dhaqaale soo baratay mase yihiin qaar khibrad u leh dhaqaalaha, kanasoo shaqeeyey oo dhibaatooyinkan hore uga shaqo galay?\nHadayse yihiin ma sameeyeen baadhitaan qotto dheer maadama arrintani tahay mid u baahan hab iyo hanaan adag oo looga baaraandago, masaladan culus?\nWakhti intee le’eg bay galiyeen masaladan ay xalkeeda shaaciyeen? Mabay fogayn xiligii madaxwaynuhu magacabay gudigan ee loo asteeyey baadhitaan inay ku sameeyaan sicirbararka! Shakhsiyan inkastoo aanan ahayn dhaqaaale yahan, waxay ilatahay inaanay gunta soo taaban ee ay akhriyeen buugaagtii hore ee qolyihii dawladii hore qoreen ee aanay, xisaabtooda soo dhiraandhirin si ay ugu tagto tii hore ama uga duwanaato, waayo wakhti ay hawshaa fushaanba inagamay maqnayn, sheeko walibana dhinacyo badan ayay yeelataa marka la daba galo.\nHadaba xaddidida ZAAD iyo E-Dahab ka maxaa soo tuuray ee ay sidii qoladii dawladii hore markiiba u shaaciyeen una raaceen formuladoodii hore!\nMiyaanay taasu “Short Cut” uun ahayn!\nBank dawladeed oo awood leh maanta ma lihin. Shirkadahan uun baynu wadan ahaan leenahay leh a habkan lacagta talefoonka ku shuba, ahna meelaha dhaqaalaha dibadu inaga soo galo, marka laga yimaado xawaalaha yaryar ee kale.\nHadaba intaynaan albaabo khalada garaacin, miyaanay haboonayn in laga shaqeeyo iyadana tii bangiyadii Somaliland oo kalsoonidii ha loo soo cesho si dadku ugu dhiirado la macaamilka xaga sarifka iyo dhigashada lacagaha qalaad sida shirkadahan hada jira.\nBaadhitaan qotto leh lasameeyo\nIyadoo lagala kaashanayo laamaha kala duwan ee bulashada, su’aalo badan iyo doodo badan oo ay u qabtaan bulshada aqoonta leh.\nWax baa uga iftiimi lahaa.\nUjeedaday du maaha inaanay aqoon lahayn oo dee, iyagaaba loo igmaday hawshane.\nIntaydii yarayd maanta se hadaan anigu ku darsado xadidida ZAAD iyo E-Dahab ku xal maaha, waa arrin “premature” ah oo lagu degdegay halaga fiirsado, wadankani wuxuu mudaba soo daabacayey lacago badan oo Somaliland shillings ah, si aan cilmiyaysnayn ama aan idhaahdee Axmaqnimo leh loo soo daabacay, iyadoon laga fekerin,danta iyo dalka midna!\nSuuqyaduun baana dollarka lagaga guran jiray. Taasi maanta cawaqib xumadeenii waynu aragnaa, waxa kale oo jirtay dawladii hore markay aragtay inaan waxay wadaa khatar teeda leedahay qalad, qalad ku sax ka bixi lahayd!\nHadaba tii yay maanta inagu dhicin halaga fekero! Sidii inta baadhis balaadhan oo qotto dheer la keenayo, loo heli lahaa “Temporary Relief” ah kaas oo wadanku degdeg ugu baahan yahay maanta, walibana abaarina laga qaylinayo.\nTusaale hadii maceeshada daruuriga ah dawladu ka joojiso cashuurta dekeda Lagaga qaado si ummadu quutal daruurigu ugu jabo.\nGanacsatadana ay kala xisaabtanto dawladu oo wixii laga dhimay ay ummada u jabiyaan,dadku wax bay u lahayd waxii soo galaa.\nGuddida iyo wasaarada maaliyada ama hay’adaha cashuuraha qaada ayaa u baahan inay dakhliga wadanka cashuurtu ku soo gasho habeeyaan oo dib laysula eego.\nIn cashuurta laga qaado shirkadaha waawayn oo dib loo eego sida kuwa Isgaadhsiinta, Xawaaladaha, Qalabka Dhismaha, kuwa wax dhisa, Hotel lada, Restaurant nada Baabuurta aan ahayn Basaska iyo Booyadaha iyana lagu kordhiyo cashuurta, iyo kuwo kale oo badan oo u baahan in cashuur fiican lagu ladho,sida Qaadkiiba loogu kordhiyey cashuurtii tani waa kharash dawlada u soo hoyatay, laguna kabi karo waxyaabo badan oo asaadiya.\nDawladuhuna Cashuurta ay qaadan uunbay dadka iyo dalkaba wax ugu qabtaan e. Balance kaa lumayna lagu saxi, bay ila tahay, kuna dabooli kartaa lacagtii suuqa lagu soo qayay ee value geedii lumay.\nTani waa inyar tusaale ah waana fikir shakhsi.\nAqoontii dhaqaale ee loo baahnaa dadkeenay dhex taale haladoono gude iyo dibadba xalkuna wada tashiguu ku jiraa.\nBy Yasmin Omar Hadrawi\n← Saving Kenya from a civil war\nSekunjalo, Ramaphosa! Now is the time →


Pentagon-ka ayaa Jimcihii sheegay in ciidamadii ugu badnaa ee Mareykan ah ay kala baxayaan Soomaaliya ka dib amar ka soo baxay Madaxweyne Donald Trump, oo doorashadii madaxtinimo ka dib sii wada inuu riixo yareynta ka qeybgalka Mareykanka ee howlgallada argagixiso la dirirka ee dalalka shisheeye.\nIyadoo aan bixin faahfaahin, Pentagon-ka ayaa qoraal kooban ku sheegay in "inta badan" ciidamada iyo hantida Mareykanka ee ku sugan Soomaaliya la soo bixin doono horaanta sanadka 2021-ka. Waxaa jira ilaa 700 oo askari oo ku sugan Soomaaliya, kuwaasi oo tababara lana taliya ciidamada Soomaaliya ee qeybta ka ah dagaalka ka dhanka ah kooxda xagjirka ah ee Al-Shabaab ee gacan-saarka la leh ururka Al-Qaacidda.\nTrump ayaa dhowaan amar ku bixiyay dhimista ciidamada Mareykanka ee Afghanistan iyo Ciraaq, waxaana la filayay in uu qaar ama dhammaanba ciidamadiisa kala baxo Soomaaliya.\nJen. Mark Milley, oo ah taliyaha guud ee ciidamada qalabka sida ee Mareykanka ayaa Arbacadii sheegay in ay wali jirto dood ku saabsan qaab-dhismeedka mustaqbalka ee joogitaanka ciidamada Mareykanka ee Soomaaliya.\nIyadoo ay ku xiran tahay hadba tirada ciidamada Mareykanka ee sii jooga Soomaaliya marka uu xafiiska la wareego 20-ka bisha January, Madaxweynaha la doortay Joe Biden ayaa beddeli kara go’aanka yareynta ciidamada ee Trump, ama waxa uu sameyn karaa isbedello kale oo ka tarjumaya mudnaantiisa la-dagaallanka argagixisada. Milatariga Mareykanka ayaa saldhig ku leh dalka dariska ah ee Jabuuti ee dhaca marinka Bab al-Mandab.\nFal-celinta ka dhalatay go’aankan\nXildhibaan Jim Langevin, oo ka tirsan xisbiga Dimuqraadiga lagana soo doorto gobolka Rhode Island, ayaa dhaleeceeyay ciidama ka soo saarista Trump ee Soomaaliya oo uu ku sheegay in ay tahay "isku dhiibidda al-Qaacidda iyo haddiyadda Shiinaha." Langevin ayaa ah gudoomiyaha Guddi-hoosaadka Sirdoonka ee Aqalka Wakiillada Mareykanka.\n"Markii ciidamada Mareykanka ay ka baxaan Soomaaliya iyagoo ka jawaabaya amarka maanta, way ku adkaaneysaa diblomaasiyiinta iyo shaqaalaha gargaarka in ay dadka ka caawiyaan xallinta khilaafaadka, iyadoo aan wax rabsho ah ama dhimasho aysan dhicin,” ayuu yiri Langevin.\n“Xilli ay Soomaaliya galeyso doorasho, islamarkaana ay colaad ka taagan tahay dalka deriska ah ee Ethiopia, dayacaadda saaxibadeen ma imaan karin waqti ka xun,” ayuu hadalkiisa sii raaciyay.\nSenator Ayuub Ismaaciil Yuusuf oo xubin ka ah Guddiga Arrimaha Dibadda ee Aqalka Sare ee Baarlamaanka Soomaaliya ayaa u sheegay Reuters in “go'aanka Mareykanku uu uga soo saarayo ciidamadiisa Soomaaliya marxaladdan adag ee dagaalka lagula jiro al-Shabaab iyo shabakaddooda argagixisada caalamiga ah ay tahay mid aad looga xumaado,".\n"Ciidamada Mareykanka waxa ay sameeyeen waxqabad aad u weyn, waxayna saameyn weyn ku yeesheen tababarka iyo waxtarka howlgalka ee ciidamada Soomaaliyeed," ayuu yiri Yuusuf.\nHaddii ka bixista ciidamada Mareykanka uu tahay mid joogto ah, "waxa ay saameyn weyn ku yeelan doontaa dadaallada la-dagaallanka argagixisada," ayuu yiri Kol. Axmed Cabdullaahi Sheikh, oo soo noqday taliyaha ciidamada Danab muddo saddex sano ah.\nWaxa uu sheegay in uu ka barbar dagaallamay ciidamada Mareykanka, iyadoo intii uu taliyaha ahaana labo Mareykan ah iyo in ka badan boqol askari oo ciidankiisa ah ay dhinteen.\nBarnaamijka Mareykanka ee lagu gaarsiinayo tirada ciidamada Danab ilaa 3,000 oo askari ayay ahayd in uu sii socdo illaa 2027-ka, ayuu yiri Sheikh, laakiin mustaqbalka arrintaasi ayaan hadda caddeyn.\nCiidamada Mareykanka ayaa ku sugnaa Soomaaliya, inta badanna waxa ay taageeraan howlgallada ciidamada gaarka ah ee Soomaaliya ee loo yaqaan Danab ee ka dhanka ah Al Shabaab, oo weerarrada ay ka gaysatay wadamada sida Kenya iyo Uganda ay ku dhinteen boqollaal rayid ah oo ay ku jiraan Mareykan.


Agabka bukaanka ka caawiyo neef qaadashada oo laga hirgeliyay Wajeer | Star FM\nHome Wararka Kenya Agabka bukaanka ka caawiyo neef qaadashada oo laga hirgeliyay Wajeer\nAgabka bukaanka ka caawiyo neef qaadashada oo laga hirgeliyay Wajeer\nWaaxda caafimaadka ee ismaamulka Wajeer oo kaashanaysa ciidamada difaaca dalka ee KDF-ta ayaa xarunta isbitaalka guud ee dowlad deegaankaasi ka hirgelisay agabka oksijiinka ee bukaannada ka caawiyo neef qaadashada.\nWaxaa sidoo kale halkaasi la geeyay qalab kaalin wayn ka qaadan doono in adeegga korontada uu noqdo mid joogto ah.\nDowladda hoose ee ismaamulka Wajeer ayaa sheegtay in hadda ka dib ay si toos ah u shaqeyn doonaan mashiinnada sida raajatada ama X-rayga oo uu horay isticmaalkoodu hakad ku jiray korontada oo aan la isku haleyn karin awgeed.\nAgabka laga hirgeliyay isbitaalka wayn ee Wajeer ayaa halkii saac waxaa uu buuxinayaa 10 ah haamaha oksijiinka waxaana uu kaafinayaa guud ahaan dowlad deegaankaasi.\nNext articleDHAGEYSO:Kulan lagu ansixinayay qorshaha shaqo ee WFP xafiiskeeda Soomaaliya oo la soo gabagabeeyay


Dalal Reer Yurub ah oo qaabilaya muhaajiriin Afrikaan ah oo ku go’doonsanaa markab dushiisa, (Ogow Magacyada dalalkaasi) | HalQaran.com\nHome Wararka Maanta Dalal Reer Yurub ah oo qaabilaya muhaajiriin Afrikaan ah oo ku go’doonsanaa...\nDalal Reer Yurub ah oo qaabilaya muhaajiriin Afrikaan ah oo ku go’doonsanaa markab dushiisa, (Ogow Magacyada dalalkaasi)\nRome (Halqaran.com) – Lix dal oo ka tirsan qaaradda Yurub ayaa oggolaaday in ay qaabilaan 356 muhaajiriin Afrikaan ah oo ku go’doonsanaa markab taagnaa biyaha dalka Talyaaniga muddana laga hortaagnaa in ay Talyaaniga iyo Malta galaan.\nMuhaajiriintan oo markabkii siday ay soo badbaaiyeen ciidamada badda Malta ayaa loo diiday in ay halkaasi ku sii sugnaadaan.\nDalalka Faransiiska, Jarmalka, Ireland, Luxemberg, Portugal iyo Romaaniya ayaa oggolaaday in ay muhaajiriintaasi qaabilaan.\nHay’adda samafalka ee SOS Méditerranée, oo Faransiiska laga leeyahay ayaa ayaa dalalka reer Yurub ugu baaqday in magan gelyo la siiyo muhaajiriintan oo ku sugnaa laba todobaad markab taagnaa biyaha dushooda.\nFaransiiska ayaa oggolaaday inuu qaabilo 150 qof, halka Portugal ay qaabileyso 35 qof. Balse waddamada kale tirada dadka ay qaabilayaan ma aysan sheegin.\nMadaxa arrimaha dadka muhaajiriinta ee Yurub Dimitris Avramopoulos ayaa sheegay in muddaba uu socday wadaxaajood ku saabsan sidi ay dadkaasi qoxootiga ah u qaabili lahaayeen Malta iyo lix dal oo ka tirsan qaaradda Yurub.\nTalaadadi ku dhawaad 100 muhaajiriin ah oo ku sugnaa markaba badda taagnaa 19 cisho ayaa loo diiday inuu ku soo xirto jasiiradda Lampedusa ee Talyaaniga, Waxaana dadkaasi iney qaabilaan oggolaaday shan dal oo midowga Yurub ka tirsan oo keli ah.\nWasiirka arrimaha gudaha Talyaaniga Matteo Salvini ayaa markabka muhaajiriinta badda ka soo badbaadiyey ugu baaqay in uu san ku soo xiran Talyaaniga. Iyada oo hadalkiisaasi uu ka dhashay kacdoon siyaasadeed oo ugu dambeynta sababay inuu xisbigiisa uu ku waayo heshiiski xulafanimo uu la galay xisbiga populist Five Star.\nWakaaladda wararka ee AFP ayaa sheegtay seddex meelood meel ay muhaajiriintaasi ka soo jeedaan Suudaan, halka inta kalana ay ka soo jeedaan Galbeedka Afrika. 100 ka mid ah dadkaasi da’dooda waxay ka hooseysa 18 jir.\ndalal reer Yurub


Ururka Al-Shabaab ayaa weerar is-miidaamin ku qaaday deegaanka Janaay-Cabdalla oo 60-KM dhanka bari uga beegan magaalada Kismaayo ee xarunta gobolka Jubbada Hoose. – All Hadaaftimo Warar Sugan o Run ah\nUrurka Al-Shabaab ayaa weerar is-miidaamin ku qaaday deegaanka Janaay-Cabdalla oo 60-KM dhanka bari uga beegan magaalada Kismaayo ee xarunta gobolka Jubbada Hoose.\nWeerarka ayaa ku bilaawday gaari laga soo buuxiyey waxyaabaha qaraxa, waxaana lagu qaaday saldhig ay ciidamada dowladda iyo kuwa Jubbaland ku leeyihiin deegaanka Janaay-Cabdalla.\nWararka ayaa sheegaya in qaraxaas uu geystay khasaare isugu jira dhimasho, dhaawac iyo bur-bur, waxaana gaariga qarxay xigay weerar toos ah oo lagu qaaday saldhigaas oo maalmo ka hor lagala wareegay Al-Shabaab.\nWarbaahinta taageerta Al-Shabaab ayaa qortay in ururku uu sheegtay mas’uuliyadda qaraxaas iyo weerarkii ka dambeeyay, iyagoo guulo ka sheegtay.\nWarka ka soo baxay Al-Shabaab ayaa lagu sheegay in qaraxaasi ay ku dhinteen afar askar Mareykan ah iyo 16 kale oo kuwa Soomaaliya ah.\nDhanka Dowladda Federaalka Soomaaliya iyo kuwa Mareykanka weli kama aysan hadlin weerarkaas iyo sheegashada Al-Shabaab ee ah in tiradaas ay ku dhimatay.\nDagaalamayaasha Al-Shabaab ayaa weerar is-miidaamin ku bilaawday maanta ku qaaday deegaanka Janaay-Cabdalla oo 60-KM dhanka bari uga beegan magaalada Kismaayo ee xarunta gobolka Jubbada Hoose.\nPrevious Soomaaliya oo ka mid noqotay dalalka la musuqay kharashkii la dagaalanka COVID-19\nNext Xildhibaan Daahir Amiin Jeesow “Xidig waa sedax kaare”


Gamithromycin Certification - Shiinaha NCPCVET\nRecently, NCPCVET guuleystay shahaado daroogada cusub ee fasalka labaad ee drugs- qaranka cusub xoolaha "Gamithromycin" iyo "duray Gamithromycin."\nGamithromycin waa antibiotic a sheeko macrolide semi-dardaro. Waqtigan xaadirka ah, tylosin iyo tilmicosin hubkaas ayaa loo isticmaalaa sida macrolides. daroogada waxaa loo isticmaalaa si looga hortago ama lagu daaweeyo cudurrada neef ee lo'da iyo doofaarro. Waxay sida caadiga ah ku quudin jiray dhir udgoon ama biyaha la cabbo. saamaynta ka hortagga ama daaweynta u baahan tahay maalmood kala duwan ee maamulka soo noqnoqda. Inkasta oo ay gaartay natiijo fiican, laakiin la kordhiyo isticmaalka waqtiga, waxaa jiray degrees adkeysiga daawada kala duwan oo meelo badan, iyadoo kororka xaddiga daaweynta waxaa si tartiib ah hoos u.\nduray of gamithromycin horumariyo by NCPCVET waa diyaarinta a ku khalda, prefiltering, sifeynta oo Nadiif ah, iyo buuxinta aseptic sameeyey. Waxaa leeyahay faa'iidooyinka soo socda: First, dhoos keli ah duray muruqa / muruqyada dhexdooda duro subcutaneous, duro hal xal u heli karo dhibaatada. labaad waxaa kaliya ma loo isticmaalo si looga hortago in xoolaha cudurrada neef mareenka, laakiin sidoo kale saamaynta dhabta ah ee cudurrada neef-doofaarka. Midda saddexaad waa awood saamayn muddo dheer, waxyeelo ma laha, oggolyahay waa ka itaal badan tylosin, tilmicosin iyo daroogooyinka kale macrolide loo. Midda afraad waa faa'iidooyinka spectrum ballaaran bakteeriyada, waxqabadka bakteeriyada dila xoog leh, nuugista degdeg ah, bioavailability sare, intii hadhayna ku yar yahay, ammaanka iyo oolnimada sare.\nCodsiga waxaa guul soo saarka caawin doono tayadoodii dhismeedka warshadaha ee wax soo saarka xoolaha Shiinaha ee daroogada, dheeraad ah la kulmaan baahida suuqa, iyo kor loogu qaado tartanka suuqa daroogada duulaan xoolaha ah.\nwaqti Post: Jun-26-2018


Wararka Maanta: Jimco, Jun 7 , 2013-Faahfaahin dheeri ah oo ku saabsan iska-horimaadkii ka dhacay Magaalada Kismaayo iyo Bandow lagu soo rogay Magaaladaas\nWararka ayaa waxay sheegayaan in saddex qof oo laba shacab ah iyo mid ka mid ah dhinacyadii dagaalamay ay ku dhinteen dagaalka, halka ay ku dhaawacmeen lix qof oo kale oo laba ka mid ah ay ahaayeen shacab.\nMagaalada Kismaayo ayaa lagu soo rogay bandow, iyagoo waddooyinka ay ku sugan yihiin ciidammo fara badan ka amarqaata maamulka Sheekh Axmed Madoobe, iyadoo la xiray dhammaan goobihii ganacsiga iyo isku socodka dadka iyo gaadiidka.\n“Ciidamadii dagaalamay waxay isku horfadhiyaan isgoyska Somali Star ee xaafadda Calanleey, waxaana weli laga maqlayaa magaalada rasaas mararka qaarkood dhacay xiisad ayaana taagan,” ayuu yiri wariyaha HOL uga soo warrama Kismaayo, Xasan Nuur.\nSidoo kale, wariyuhu wuxuu sheegay in xiisad aad u kacsan ay ka jirto gudaha magaalada, dadkuna ay cabsi badan muujinayaan, wuxuuna xusay in baqdinta ugu weyn ee la qabo ay tahay inay mar kale dagaalamaan dhinacyada uu dagaalku dhexmaray.\nIftin Xasan Baasto oo ka mid ah madaxweynayaasha sheegtay inay madax u yihiin maamulka Jubbaland oo dagaalka qayb ka ah ayaa sheegay inay isku-dayeen ciidammo ka tirsan kuwa Sheekh Axmed Madoobe inay afduubaan taasna ay keentay inuu dagaalku qarxo.\n“Dagaalkan wuxuu ahaa mid lagu doonayo in aniga la igu afduubo, waxaana i soo weeraray ciidamada Axmed Madoobe, waana ka baxsaday,” ayuu VOA-da u sheegay Iftin Baasto oo sheegay in weli ay ka taagan tahay Kismaayo xiisad kacsanaan ah.\nXiisaddan ayaa noqonaysa tii ugu horreysay oo u dhexeysa rag isku haysta xilka madaxweynimo ee Jubbaland oo ka dhacda magaalada Kismaayo ee xarunta gobolka Jubbada Hoose, iyadoo dowladda Soomaaliya ay horay uga digtay in khilaafka ka taagan Kismaayo uu sababi karo gacan ka hadal.\n6/7/2013 7:29 AM EST


Kumuu ahaa Genaral ka tirsan Meletariga Soomaliya oo lagu weeraray Muqdisho. – XAMAR POST\nKadib markii Maanta barqadii qarax Miino lagu dhaawacay xilli uu marayay agagaarka Isgoyska Banaadir ee Magaalada Muqdisho sarkaal ka tirsan Ciidamada Millateriga oo lagu Magacaabo General Maxamed Xaashi ayaa waxaa ka hadashay Xukuumadda Federaalka ah ee Soomaaliya.\nqaraxa waxa uu ka dhacay Isgoyska Banaadir ee Muqdisho, waxaasa ku dhintay 7ruux oo qaar ka mid ah ilaalo u ahaa Genaralka lagu weeraray qaraxa oo ahaa Miinada dhulka lagu aaso\nSargaalka ayaa dhankiisa waxaa qaraxa ka soo gaaray dhaawac fudud.\nAfhayeenka Xukuumadda Xildhibaan Maxamed Ibraahim Macalimuu ayaa caafimaad deg deg ah u rajeeyay General Maxamed Xaashi oo qaraxa ku dhaawacmay, sidoo kalena uu u tacsiyadeeyay laba amid ah ilaaladiisa oo qaraxa ku dhaawacmay.\nQoraal uu Afhayeenka soo dhigay Bartiisa Facebook ayuu ku sheegay in General Maxamed Xaashi uu ka mid yahay saraakiisha waayo-aragga ah ee lafdhabarta u ah u ah Ciidanka Xoogga Dalka Soomaaliyeed.\nHoos Ka Akhriso Qoraalka Afhayeenka Xukuumadda Xildhibaan Maxamed Ibraahim Macalimuu.\nCaafimaad deg deg ah ayaan Eebe uga baryaynaa General Maxamed Xaashi Guuleed.\nKooxda cadowga ee Shabaab waxaa ay saaka qarax miino ku bartilmaameedsadeen General Maxamed Xaashi oo ka mid ahaa saraakiisha sare ee CXDS inta u dhaxeysa Isgoyska Banaadir iyo Isbitaalkii hore ee Digfeer kaas oo uu soo gaaray dhaawac.\nWaxa aan General-ka Ilaah uga baryeynaa inuu siiyo caafimaad deg deg ah , waxa sidoo kale aan halkan u tacsiyadeynayaa qaraabada labada askari ee geeriyooday oo kala ah Feysal Xasan Cumar iyo Xuseen Maxamed Cabdi oo ka mid ahaa ilaalada Jananka ,waxana aan Eebe uga rajeynayaa in Janadiisa uu u hibeeyo.\nGeneral Maxamed Xaashi waxa uu ka mid yahay saraakiisha waayo-aragga ah ee lafdhabarta u ah u ah Ciidanka Xoogga Dalka Soomaaliyeed , xurmad weyna ku dhex leh kaas oo kaalin mug leh ka qaatay dib u dhiska ciidanka Militiriga Soomaaliya.￼\nIlaah ha caafiyo.\nFaafahino ka soo baxaya dhimasho & dhaawac ka dhashay Hoobiyeyaal lagu garaacay degmada Awdheegle


Pymouth, MN – October 22, 2007.\nWaxaa Sabtidii oo ku beegnayd 10/20/2007 looga dhawaaqay Hotelka Radisson oo ku yaal Xaafadda Plymouth ee gobolka Minnesota urur Cusub oo loo bixiyey "Ururka Midowga Qurbajoogta Soomaaliyeed" United Somali Diaspora.\nWaxaa Hotelka Radisson ka dhacay shir aad loo soo agaasimay ayna soo qaban qaabiyeen koox is xil qaantay kana dhiidhiday xaalada ay ku sugan tahay Ummadda Soomaaliyeed gudo iyo dibadba. Samaynta ururka ayaa howshiisa iyo abaabulkiisa waxuu biloowday bishii May ee sanadkan 2007. Qaban qaabiyaasha Shirka oo lagu tiriyo ineey yihiin kuwa ugu dhaqdhaqaaq badan dhinaca jaaliyadda Soomaaliyeed ee Minnesota ayaa waxeey ka soo shaqeeynayeen taabagalka urur ay ku mideeysan yihiin. Ujeedadada ururkan loo aasaasay ayaa ah in la helo isku xiridda dadaaladda badan ee is barbar socda ee qaybaha kala gedisan ee Jaaliyadda Soomaliyeed ee qurba joogtu wadaan siiba Minnesota. Taas oo looga gol leeyahay sidii Soomaaliya nabad, midnimo, sharaf iyo qaranimo loogu soo celin lahaa.\nUrurka Midowga Qurbajoogta Soomaaliyeed ; United Somali Diaspora ayaa lahaan doono faracyo badan oo ka shaqeeya dhamaan qaaraddaha North America, Europe, Khaliijka, iyo wadamo kalaba.\nMinnesota oo ah meesha uruka looga dhawaaqay ayaa lagu tiriyaa ineey tahay gobolka eey si aad ah u degen yihiin Soomaali badan oo gaaraysa in kabada 60 kun.\nDadka ku bahoobay ururkan ayaa in badan ka qayb qaatay howlo taabagal ah oo loogu gurmanayey Soomaaliya sida; wacyigelinta tabarucaadyada loo sameeynaayo dadka ku wax yeeloobay dagaaladda Sokeeye ee ka aloosan dalkii hooyo iyo Masiibooyinka rabaaniga ah\nQabanqaabiyaasha in badan waxay ku dadaaleeyn sidii loo heli lahaa urur ay ku mideeysan yihiin dadka dadaalada isku midka ah wada si loo helo awood mideeysan, taasoo sahlaysa sidii hal qaab loogu wajihi lahaa howlaha taagan ee dib u soo celinta Midnimadii iyo sharaftii Soomaaliyeed.\nUrurka Midowga Qurbajoogta Soomaaliyeed - United Somali Diaspora ayaa loo doortay ineey wadaan howshiisa gudi ka kooban sagaal xubnood. Xubnaha ururkan ayaa leh rag iyo dumar, aqoonyahano dihnaca cilmiga diiniga, dhinaca maadiga iyo ganacsato. Waxaa kaloo xusid sida ay halkaas ka muujiyeen shucuur islaanimo, wadaniyad aad iyo aad loogu riyaaqay.\nWaxaa ka soo qayb galay shirkaas aqoonyahano , culimaa'udiin, dhalinyaro iyo waayeel Soomaaliyeed. Shirka ayaa kusoo gaba gaboobay sidii loogu tala galay, ugu danbayntiina waxaa halkaas khudbad gaaban kasoo jeediyey Gudoomiyaha Ururka sheegayna inay u istaagi doonaan hawlaha culus ee laga sugayo kana codsaday Jaaliyadaha Soomaaliyeed inay garab istaagaan ururkan cusub hiil iyo hooba.\nSawiradii Kulanka hoos ka eeg:


Ogadentoday Press » Maxkamadeynta Madaxweynihii horre ee Kililka: Sharci mise Sharci darro!\n(OTP)- Madaxweynihii horre ee Kililka Cabdi Maxamuud ayaa Maxkamada la keenay Maanta waxaan la dhagaystay dacwad iskugu jirta Gobaad fallo ka dhacay Deegaanka intuu ahaa Hogaanka Nabadgalayada Iyo Madaxweynaha Kililka muddadii 7 sanno ahayd. Dacwada Maxkamada ayaa waxaa ku waheliyay qaar ka mid ah Masuuliyiinta Dowladiisa.\nMaxakamada ayaa waxaa ka soo qayb galay Taageerayaal baddan oo Maamulkii horre taageersan Iyo Masuuliyin Dowlada horre ka tirsan, Xaaska Madaxweynaha Iyo Qaraabadiisa waxaana loo jeeday isagoo 2 Gacmood ka xidhan.\nCabdi Maxamud Cumar ayaa qareenkiisu ku dooday in Maxkamadu aysan ahayn sharci isla wax caddeyn ahna uusan jirin. Isagoo ka hadlayaa Xukunka ayuu sheegay in Xukunka qaabka looga qaadayna aysan ahayn qaab sharci ah isla markaasna uusan dhigaynin Dastuurka Dalka Itoobiya.\nQareenka Maxkamada ayaa gabi ahaanba Dacwada dalbaday 11 maalmood oo kale in baadhitaan cad lagu keenno. Warar kale waxay sheegayaan in Dad makhraatiyo ah laga raadiyay Magaalada Jigjiga kuwaas qaarkood Xabaallo sawiro ka so qaadayaan.\nCabdi ayaa dhankiisa ku doodaya innuusan wax danbi ah uusan galin Maalinkii Jigjoiga la soo galay waxaana uu sheegay in Masuuliyaddaas qaadayaan Ciidamada soo galay.


MUUQAAL Taliyaha Ciidanka NISA “Cid loogu tudhayo ma jirto howlaha Xasilinta ee ka socda Muqdisho - Hablaha Media Network\nMUUQAAL Taliyaha Ciidanka NISA “Cid loogu tudhayo ma jirto howlaha Xasilinta ee ka socda Muqdisho\nHMN:-Taliyaha Hey’adda Nabadsugida iyo Sirdoonka Qaranka C/llaahi Maxamed Cali (Sanbaloolshe) ayaa sheegay in aan cidna loogu turi doono howlaha lagu xasilinayo magaalada Muqdisho, isagoo ka digay in la siyaasadeeyo ama qabiil loo bedelo howlaha socda.\nTaliye Sanbaloolshe ayaa sheegay in howlaha ammaanka lagu xasilinayo uu yahay go’aan ka soo baxay Golaha Wasiirada, balse aanay aheyn howl ay iyaga wataan, isagoo xusay inay yihiin dad la amray, oo fulinaya amarka.\n“Magaaladan kama rabo tuute, gaari cabdibile ordaya, askari hubeysan, ma ahan xero xiidan, magaaladan waa caasimad, waji caasimad inay yeelataa la rabaa, oo dadka kalsooni iyo nabad ku maraan”ayuu yiri Taliye Sanbaloolshe oo intaa ku daraya in howlaha lagu sugayo ammaanka in guulo waa weyn laga soo hoyay.\nTaliye Sanbaloolshe ayaa sheegay in cid kasta oo ka hor-timaada awaamiirta hey’adaha ammaanka, ha yaraado ama ha weynaado tallaabo adag laga qaadi doono.\nWaxaa uu sheegay in magaaladan ay doonayaan inay nabad noqoto, isla markaana mustaqbalka soo socdana ay hub la’aan noqoto.


Ka faa'iideysiga Mudnaanta Iibinta ayaa laba jibaar Isbaddallada Iibintaada Dibedda ah | Martech Zone\nKaliya waxaan lahadlayay todobaadkan wadahadalada SaaS oo halgan ugu jiray sidii loo shaqaaleysiin lahaa tayada wax soosaarka wax soo saarka. In kasta oo ay goolal dhalinayaan oo ay mudnaan siinayaan hoggaankooda soo gala, kooxdu inta badan way ka gaabisaa inay la xiriirto hoggaamiyeyaasha iyo wicitaankoodana waa mid cabsi leh. Waxay qaadataa nooc gaar ah oo iibiyaha ah inuu sameeyo 70 + wicitaan maalintii, laakiin taasi waa dhab ahaan waxa bilowgu u baahan yahay haddii ay rajeynayso inay waddo iibin ku filan si ay u quudiso koritaanka guuleysta.\nQaar ka mid ah arrimaha kooxaha iibka aan wax soo saar lahayn ayaa ah inaysan lahayn kala-mudnaan lagu daro hawlahooda oo kooxdooda loo daayo hawlo badan oo ay kaga shaqeeyaan mudnaanta iyaga. Tani waxay keenaysaa wicitaano yar, dhibco taabasho yar oo rajo leh, iyo - ugu dambeyn - iibin yar. Velocify waxay ogaatay in ka faa'iideysiga mudnaanta ay sameyn karto ku kordhi waqtiga hadalka maalinlaha 88% iyo laba-badal!\nAwoodda kordhinta wax soosaarka kaliya kuma xirna dhaqso, xiriiradayadu waa Iibka waxay ogaadeen in hawlgallada waaweyni u baahan yihiin wareegyo iibsi oo dheeri ah oo leh dhibco taabasho oo isdaba joog ah. Haddii dhammaan kooxdaada wax iibinta ay sameynayaan ay xirayaan raadadka kulul, shirkaddaada ayaa ka maqan waxqabadyo waaweyn oo aan waligood sameyn liiska shaqada! Dhibcaha hogaaminta, soo wicitaanka wicitaanka iyo waqtiga jawaabta ayaa dhamaantood muhiim u ah xiritaanka howlaha.\nLambaradu maaha wax lagu hindhiso. Kala-hormarinta otomaatigga ah ayaa caddaynaysa wakhti iyo marba in laga caawiyo shirkadaha inay si weyn u kordhiyaan dakhliyada. Halkan waxaa ah Velocify's infographic oo muujinaya sababta hoos loogu dhigayo qaar ka mid ah kubbadaha hawada waa in lagu dhiirrigeliyaa. Waxaad kala soo bixi kartaa warbixinta oo dhameystiran, Awooda mudnaanta.\nTags: dhibcaha hogaankashaqeyn badankala hormarintaiibinta hogaanka dhibcahaiibinta hawlo badanmudnaanta iibintadhibcahaxawaaree


The Voice Of Somaliland: GOLAHA WAKIILADA OO MADAXWEYNE RAYAALE KA DALBAY IN UU SOO DHISO XUKUUMAD TIRO YAR OO TAYO LEH\nGOLAHA WAKIILADA OO MADAXWEYNE RAYAALE KA DALBAY IN UU SOO DHISO XUKUUMAD TIRO YAR OO TAYO LEH\nHargeysa(Jam)ilaa iyo labaataneeyo xubnood oo ka tirsan golaha wakiilada somaliland iyo madaxweynaha iyo ku xigeenkiisa ayaa salaasadii dorraad kulan hadal ahaa oo dhawr saacadood qaatay ku yeeshay xarunta madaxtooyada.\nIn kasta oo kulankaasi ahaa mid saxaafadda ka oodan, haddana sida ay sheegeen warar aanu ka soo xiganay ilo xog-ogaal ah, kulankaas waxa ka qayb galay 18 xildhibaan, oo ka soo kala jeeday mudaneyuaasha saddexda xisbi siyaasadeed ee golaha wakiilada iyo saddexda xubnood ee shirgudoonka golaha wakiilada.\nIlahaa xog-ogaalka ahi waxay sheegeen in guud ahaan kulankaasi ahaa mid ay labada dhinac kaga wada hadleen, sidii wda shaqaynta qaanuuniga ah ee labada gole loo adkayn lahaa, wax kastana wada tashi looga yeelan lahaa.\nWarku wuxuu intaa ku daray in kulankaas ay ka hadleen badiba 18-kii xildhibaan, balse aanay hadal xubnaha shirguddonka golaha wakiiladu, oo ay u daayeen xildhibaanada kale. Kaas oo guud ahaanba halkaas ku waydiiyey madaxweynaha wixii su’aalo ahaa ee gole ahaan ay doonayeen in ay u bandhigaan iyo wixii soo jeedin iyo tallooyin ahaa. Siday wararkaasi tibaaxeen tallooyinkii ay xubnaha wakiiladu u qadimeen madaxweynaha, waxa ka mid ahaa ; in madaxweyne rayaale soo dhiso dowlad tayo leh oo kooban, oo uu dhaqaale ahaan dalku xamili karo, taas oo ay codsi ahaan ugu gudbiyeen.\nIsla markaana uu madaxweynaha laftiisu hore u ballanqaaday, haddana hadal-haynteedu badan tahay.\nWaxa kale oo ay xubnaha wakiiladu ka dalbeen madaxweynaha iyo xukuumadiisa, fulinta shuruuc badan ooh ore loo ansixiyay, balse aan lagu dhaqmin.\nSida ay tibaaxeen wararka aanu ka soo xiganay ilahaas, madaxweyne riyaale jawaabihii uu ka bixiyay waxyaabahaas ay xildhibaanadu ula tageen, waxa lagu macneeyay in ay ahaayeen qaar uu ku muujiyay in uu la qabo dareenkaa ay soo jeediyeen.\nMadaxweynuhu ma sheegin go’aan oo uu ku dhaqaaqi doono dhismaha dowladda kooban ee uu hore u ballanqaaday, hase yeeshee, wxaay wararkaasi tibaaxeen in madaxweyne riyaale ay jawaabtiisu u dhadhamaysay in uu fulin doono ballanqaadkiisii hore.\nWarku wuxuu intaas ku daray in xubnaha wakiilada iyo madaxweyne riyaale isla qaateen in golaha wakiiladu wixii shruuc ah eek u xidhan uu dhakhso u dhamays tiro, xukuumadduna ay sharciga sidiisa u fuliso, isla markaana ay labada dhinacba u wada shaqeeyaan si wanaagsan, oo waafaqsan sharciga. Sidoo kalena uu dhinac kastaaba ilaaliyo ku dhaqanka shruucda dalka.\nFalalkii beryahan dambe xasilloonida wax u dhimay iyo guud ahaanba arrimaha ammaanka, ayaa iyana ka mid ahayd wxyaabihii ay xildhibaanadu kala hadleen madaxweynaha. Waxyna wararku tibaaxeen in waxyaabihii dhacay ay wakiiladu u caddeeyeen madaxweynaha in masuuliyadeeda lahayd xukuumadiisu, sababaha ugu waaweyn ee horseedayna, ay kow ka tahay fullin la’aanta iyo ku dhaqan la’aanta dhinaca shuruucda.\nKulankan ka hor, tiraba saddex jeer ooh ore ayuu shirguddonka wakiiladu la kulmay madaxweynaha, intii uu ka soo laabtay safarkiisii dibedda. Hase ahaatee, waxay u muuqataa in kulankii salaasadii uu bilow u yahay kulamo noocaas oo kale, ah, oo kalfadhi kastra ay koox mudaneyaal ah oo wakiilada ka tirsan ay isku arki doonaan madaxweynaha. Isla markaana waxay wararku tibaaxeen in habkani uu yahay mid gebi ahaanba lagu suulinayo didmadii hore ee muxaafidiintu ka qaadeen saami-la’aantooda shirgudoonka golaha wakiilada.\nPosted by Ahmed Quick Ahmed Quick at Saturday, February 18, 2006